[{"text_idx": "#000001", "text": "Ta\u0308na, 18. oktoobri o\u0303htul avatakse Noblessneri valukojas ainukordse etendusega PROTO avastustehas. Unikaalse kontseptsiooniga kogupere elamuskeskus u\u0308hendab virtuaalreaalsuse tehnoloogia maailma muutnud leiutiste tutvustamisega. PROTO avastustehas on ko\u0303igile huvilistele avatud alates 19. oktoobrist."}, {"text_idx": "#000002", "text": "\u201ePROTO on maailma esimene hariduslik virtuaalreaalsuskeskus, mis u\u0308hendab kaasaegse tehnoloogia sajanditaguste leiutiste ajalooga. Avastustehase eesma\u0308rk on julgustada ko\u0303iki ise katsetama ja teadust avastama ning pakkuda meie va\u0308ikestele teadlastele toetavat kasvulava,\u201c so\u0303nas PROTO avastustehase tegevjuht Ott Sarapuu. \u201eTallinn on saanud u\u0308he silmapaistva paiga vo\u0303rra rikkamaks ning alates homsest ootame ko\u0303iki avastustehase maagiliste leiutiste maailma. Laupa\u0308eval on PROTO uksed avatud lausa su\u0308dao\u0308o\u0308ni,\u201c lisas Sarapuu."}, {"text_idx": "#000003", "text": "Va\u0308ljapanekus on ligi 30 virtuaalreaalsus- ja tegevuseksponaati, mis a\u0308ratavad ellu 19. ja 20. sajandi leiutised. Nende hulka kuuluvad na\u0308iteks elusuuruses kuumao\u0303hupall, auruvedur ja o\u0303hujalgratas, mida saab VR-ma\u0308ngus ise juhtida. VR-elamused on loonud Hollandi suurim virtuaalreaalsuskeskus Enversed Studios ja seda spetsiaalselt PROTO jaoks. \u201eKa\u0308ed-ku\u0308lge\u201c eksponaatide hulka kuuluvad na\u0308iteks protoroller, millega saab u\u0308le avastustehase so\u0303ita, erinevad teaduskatsed ja palju muud po\u0303nevat."}, {"text_idx": "#000004", "text": "PROTO avastustehas asub ajaloolises Noblessneri valukojas. \u201eMeil on hea meel, et PROTO avastustehase idee andis to\u0303uke valukoja renoveerimiseks. Viimase ku\u0308mne aasta jooksul on siin ta\u0308nu erakordsele akustikale toimunud hulk maailmatasemel muusikasu\u0308ndmusi, ta\u0308na on valukoja vo\u0303imalused veelgi laiemad,\u201d so\u0303nas BLRT Grupi kinnisvara arendusdirektor Ivar Piirsalu. \u201eA\u0308sja ka Muinsuskaitseameti ha\u0308sti taastatud ma\u0308lestise tunnustuse pa\u0308lvinud hoone on Noblessneris kindlasti u\u0308ks ma\u0308rgilisemaid,\u201c lisas Piirsalu."}, {"text_idx": "#000007", "text": "Suvepealinna ku\u0308lalisi ootavad ka sel suvel Pa\u0308rnut tutvustavad \u201eLike a Local\u201c linnatuurid"}, {"text_idx": "#000011", "text": "U\u0308ritusturundusfirma Amazing Productions astus EKB liikmeks"}]